Firebase Meeting at AIS DC Centre
Tags: firebase
Published: 2019-09-10 07:30:58

---
title: Firebase Meeting at AIS DC Centre
published: true
tags: firebase
canonical_url: 
---

วันนี้ได้ตั๋วฟรีจากที่ office ไปงาน meeting ของ Firebase สถานที่ ๆ จะไปอยู่ที่ห้าง The Emporium เผื่อเวลาเดินทางไว้ตั้งหนึ่งชั่วโมง แต่รถอย่างติด เอาเข้าจริงใช้เวลาขับไปตั้งชั่วโมงครึ่ง พอไปถึงเดินหลงอยู่พักหนึ่งเพราะหาที่จัดงานไม่เจอ เดินไปถาม Information เขาบอกว่าอยู่หลังโรงหนัง

![](https://cdn-images-1.medium.com/max/1024/1*twc8RFISA4HpFKDaUxmuQQ.jpeg)

เข้ามาถึงเห็นคนยังไม่เยอะเท่าไหร่ ที่นั่งยังว่างหลายที่อยู่ อ้าว งานยังไม่เริ่มนี่

![](https://cdn-images-1.medium.com/max/1024/1*epqM5nKU4j-RkZ7KyYSWQw.jpeg)

#### Doung Stevenson

เริ่มมาถึงจะฟังไม่ค่อยทันเขาพูดถึงอะไร แต่หลักๆเลยเขาเอา sample project มาให้ดู ซึ่งจะทำงานของ Firebase ได้ครบ Loop ตามนี้

![](https://cdn-images-1.medium.com/max/1024/1*jj2r0A7TmNx57Ozbuq7jrQ.jpeg)

ซึ่งเราจะได้เห็นเขาใช้ cloud storage เก็บไฟล์ และ Firestore ในการทำ API สำหรับเก็บข้อมูลเหมือน Database รวมไปถึง Translate API แปลภาษาด้วย ซึ่งโค้ดที่เขาแสดงให้ดูคือ มันจะรับ Input ภาษาเข้าไปแล้วแปลออกมาหลาย ๆ ภาษา ทดสอบให้ดูมันเจ๋งมาก แปลออกมาทุกประโยคตรงหมดเลย เขาเลยหาอาสาสมัครในห้องมาลองใช้กับภาษาไทยดู คนแรกพูดว่า “ เมื่อไหร่ Remote Config จะมีให้ใช้บนเว็บบ้าง” ผลที่ได้คืออ่านตรงหมดยกเว้นคำว่า “Remote Config” ได้ผลออกมาเป็นคำอื่นแทน เสียดายถ่ายรูปเก็บไว้ไม่ทัน สาเหตุที่ผลออกมาไม่ตรง น่าจะเพราะคำนี้มันเป็นคำที่ไม่ได้ใช้ทั่วไปหละมั้ง มันเลยออกมาแปลกๆ

คนที่สองเลยอยากลองบ้าง ขึ้นไปพูดใส่ไมค์ที่ใช้รับ Input ว่า “ไก่ จิก เด็ก ตาย เด็ก ตาย บน ปาก โอ่ง” ภาษาไทยตรงหมด ภาษาอังกฤษ output ออกมารู้สึกจะเป็นคำคาราโอเกะให้นะ

![](https://cdn-images-1.medium.com/max/1024/1*VPcP_A7EsxmDDx71OOUSLg.jpeg)<figcaption>เผื่อมีคนอยากได้เอาไปลองเล่นบ้าง</figcaption>

#### Aziz Yusupov

วิทยากรคนต่อมาสอนเกี่ยวกับ Remote Config ใช้กับ A/B Testing ส่วนตัวชอบอยู่ สไลด์หนึ่งที่เขาพูดว่าการทำหรือไม่ทำ Remote Config มันมีข้อดีและข้อเสียยังไง เราเห็นด้วยนะที่ว่าการทำอะไรขึ้นมาอย่างหนึ่งมันต้องมีได้มีเสียอะไรบ้าง มันไม่มีอะไรได้มาฟรี ๆ หรอก อย่างน้อยที่สุดที่ต้องแลกกับการทำอะไรเพิ่มขึ้นมาคือ “เวลา” อย่างที่เขาบอก ทำ Remote Config ข้อดีของมันคือเรารู้ว่า user ต้องการอะไร แก้ไขข้อมูล app โดยไม่ต้องส่ง Store Review หรือจะเปิด Feature ที่อยู่ใน App เราเมื่อไหร่ก็ได้

ส่วนข้อเสียคือ App มีขนาดใหญ่ขึ้น โค้ดเยอะขึ้น ดูแลยากขึ้น ซับซ้อนขึ้น บางทีหา บัคแสดงผลไม่เจออีก (อันนี้จากประสบการณ์จริง XD)

![](https://cdn-images-1.medium.com/max/1024/1*58FHKUSBv-Qy1Lyk2Ny7Jg.jpeg)

![](https://cdn-images-1.medium.com/max/1024/1*bQcBiB02Fh8oOW-YNxmVLA.jpeg)

เดี๋ยวจะออกนอกเรื่องไปไกล เข้าประเด็นเลยดีกว่า วิทยากรคนนี้เอา sample project มาโชว์การทำงานให้ดู หลัก ๆ คือแสดงคำว่า “สวัสดี” ตามภาษาของเครื่องนั้น ๆ แล้วก็เปิด Emulator มา 3 เครื่อง ตั้งค่า 3 ภาษา จบ….

#### Hiranya Jayathilaka

คนนี้มาสอน Integrate Infrastructure ที่มีอยู่แล้วเข้ากับ Firebase เขายกตัวอย่างการทำ Login Authentication 2 Level และแบ่ง Permission ให้ user 2 ประเภทนี้

![](https://cdn-images-1.medium.com/max/1024/1*ouvCDGUJ2V5iEmOVzbAtrQ.jpeg)

และแล้วก็ได้เจอความรู้ใหม่ ว่า Authen Token Firebase มันมี header, body กับ signature มาด้วย

![](https://cdn-images-1.medium.com/max/1024/1*S6yUmLuW68yhQqn-DimdVg.jpeg)

และที่ชอบสุดในงานเลย คืออันนี้สอนการตั้ง rule ของ Firebase ซึ่งเราไปหาอ่าน เอกสารก็มีน้อยมากไม่มีบอกแพทเทิร์นที่ชัดเจน ปัจจุบันก็ตั้งมั่ว ๆ แล้วลองเทสต์ดู

![](https://cdn-images-1.medium.com/max/1024/1*sygC_0P5IKprAI5nl8pgnQ.jpeg)

![](https://cdn-images-1.medium.com/max/1024/1*9gxPg_foNgGnJOQHvpujlw.jpeg)<figcaption>ความลับไขกระจ่างแล้ว</figcaption>

ส่วน sample project เขาก็โชว์ login และไปโพสต์ Twitter ผลจะได้หรือไม่ได้ขึั้นอยู่กับเลเวลของ user

สรุป งานนี้ที่มาสำหรับเราได้ความรู้ใหม่ๆเรื่อง Firebase rules อย่างเดียว แต่สำหรับคนอื่นๆอาจจะได้อะไรมากกว่านี้ เผื่อใครสนใจ Firebase เขาก็มีจัดงาน Meeting อยู่เรื่อยๆไม่แพ้ Android